ᱨᱟᱱᱤ ᱠᱚᱨᱱᱟ

ᱨᱟᱱᱤ ᱠᱚᱨᱱᱟ'''ᱥᱤᱧᱚᱛ ᱨᱤᱱᱤᱡ ᱧᱩᱛᱩᱢᱟᱱ ᱞᱟᱠᱪᱟᱨ ᱮᱱᱮᱡᱤᱡ ᱠᱟᱱᱟᱱᱭ, ᱠᱚᱛᱷᱚᱠ ᱮᱱᱮᱡ ᱞᱟᱹᱜᱤᱫ ᱟᱡ ᱠᱚ ᱵᱟᱰᱟᱭ ᱟᱠᱟᱫᱮᱭᱟ,ᱩᱱᱤ ᱫᱚ ᱟᱹᱰᱤ ᱧᱩᱛᱩᱢᱟᱱ ᱩᱥᱩᱞ ᱛᱷᱚᱠ ᱨᱤᱱᱤᱡ ᱵᱟᱰᱚᱦᱤ ᱠᱟᱱᱟᱭ ᱾ ᱒᱐᱑᱔ ᱥᱟᱞ ᱨᱮ ᱮᱱᱮᱡ ᱟᱠᱷᱲᱟ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱥᱤᱧᱚᱛ ᱥᱚᱨᱠᱟᱨ ᱯᱚᱫᱽᱢᱚᱥᱨᱤ ᱥᱤᱨᱯᱟᱹ ᱢᱟᱱ ᱥᱟᱨᱦᱟᱣ ᱪᱟᱞ ᱟᱫᱮ ᱛᱟᱦᱮᱸᱫ ᱾ 
ᱡᱤᱭᱚᱱ
{{quote box|align = right|width=21em| ᱵᱚᱝᱜᱟ ᱛᱟᱞᱟ ᱟᱠᱟᱱ ᱰᱚᱠᱴᱚᱨ ᱪᱟᱨᱞᱥ ᱯᱷᱟᱵᱨᱤ ᱨᱟᱱᱤ ᱠᱚᱨᱱᱟ ᱤᱫᱤᱭᱟᱛᱮᱫ ᱥᱴᱮᱴᱥᱢᱮᱱ ᱨᱮ ᱢᱮᱱᱞᱮᱫ ᱛᱟᱦᱮᱸᱫ  ᱨᱟᱱᱤ ᱠᱚᱛᱷᱚᱠ ᱮᱱᱮᱡ ᱟᱡᱟᱜ ᱰᱷᱟᱸᱪᱟᱛᱮ ᱠᱚᱛᱷᱚᱠ ᱮᱱᱮᱡ ᱱᱟᱣᱟ ᱨᱩᱯ ᱮ ᱮᱢ ᱞᱮᱫ ᱛᱟᱦᱮᱸᱫᱽ ᱾}}

ᱨᱟᱹᱱᱤ ᱠᱚᱨᱱᱟ ᱑᱙᱓᱙ ᱥᱟᱞ ᱨᱮ ᱢᱤᱫ ᱥᱤᱱᱫᱷᱤ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ,  ᱩᱱᱡᱚᱦᱚ ᱚᱱᱟ ᱫᱚ ᱵᱨᱤᱴᱤᱥ ᱥᱤᱧᱚᱛ ᱨᱮ ᱛᱟᱦᱮᱸᱠᱟᱱᱟ ᱚᱱᱟ ᱱᱤᱛᱚᱜ ᱯᱟᱠᱤᱥᱛᱟᱱ ᱨᱮ ᱢᱮᱱᱟᱜ-ᱟ ᱾ ᱟᱡ ᱵᱟᱵᱟ ᱚᱥᱚᱱᱫᱟᱥ ᱠᱚᱨᱱᱱᱟ ᱫᱚ ᱞᱚᱨᱠᱚᱱᱟ ᱤᱞᱹᱠᱟᱹ ᱨᱮᱱᱟᱜ ᱡᱚᱨᱱᱟᱢᱞᱟᱭᱤ ᱜᱷᱟᱨᱚᱸᱡᱽ ᱠᱟᱱᱟ ᱾ ᱜᱷᱟᱨᱚᱸᱡᱽ ᱨᱮᱱᱟᱜ ᱧᱩᱛᱩᱢ ᱟᱹᱨᱩᱯᱷᱮᱨᱟᱣ ᱟᱛᱮᱫ ᱠᱚᱨᱱᱟ ᱦᱩᱭ ᱟᱠᱟᱱᱟ ᱾ ᱑᱙᱔᱒ ᱥᱟᱞ ᱨᱮ ᱨᱟᱱᱤ ᱯᱮ ᱥᱮᱨᱢᱟ ᱦᱩᱭ ᱞᱮᱱ ᱚᱠᱛᱚ ᱨᱮ ᱟᱠᱚᱣᱟᱜ ᱜᱷᱟᱨᱚᱸᱡᱽ ᱫᱤᱞᱞᱤ ᱛᱮᱠᱚ ᱩᱪᱟᱹᱲ ᱦᱮᱡ ᱮᱱᱟ ᱾ ᱟᱡ ᱫᱤᱞᱞᱤ ᱨᱮᱱᱟᱜ ᱦᱤᱱᱫᱩ ᱢᱟᱨᱝ ᱵᱤᱨᱫᱟᱹᱜᱟᱲ ᱠᱷᱚᱱ ᱫᱟᱨᱮ ᱥᱟᱬᱮᱥ ᱨᱮ ᱰᱤᱜᱨᱤ ᱥᱟᱹᱛ ᱞᱮᱫᱟᱭ ᱾
ᱨᱟᱱᱤ ᱠᱚᱨᱱᱟ ᱦᱟᱜ ᱜᱷᱟᱨᱚᱸᱡᱽ ᱥᱤᱱᱫᱷ ᱠᱷᱚᱱ ᱫᱤᱞᱞᱤ ᱠᱚ ᱩᱪᱟᱹᱲ ᱮᱱ ᱛᱟᱭᱚᱢ  ᱱᱟᱣᱟ ᱫᱤᱞᱞᱤ ᱨᱮᱱᱟᱜ ᱠᱚᱱᱱᱚᱨ ᱯᱮᱞᱮᱥ ᱨᱮᱠᱚ ᱵᱟᱥᱟ ᱭᱮᱱᱟ ᱾ ᱚᱱᱰᱮ ᱟᱠᱚ ᱯᱩᱲᱥᱟᱹ ᱚᱲᱟᱨᱤᱱ ᱮᱱᱤᱡ ᱧᱮᱞ ᱛᱮ ᱟᱡ ᱦᱚᱸ ᱮᱱᱮᱡ ᱞᱟᱹᱜᱤᱫ ᱮ ᱨᱟᱹᱥᱠᱟᱹ ᱮᱱᱟᱭ , ᱟᱨ ᱚᱱᱟ ᱵᱟᱰᱰᱚᱦᱤ ᱜᱩᱬ ᱪᱮᱫᱚᱜ ᱞᱟᱹᱜᱤᱫ ᱮ ᱡᱟᱹᱨᱤ ᱠᱮᱫᱟ ᱟᱨ ᱯᱩᱱ ᱥᱮᱨᱢᱟ ᱩᱢᱮᱨ ᱨᱮᱜᱮᱨ ᱮᱱᱮᱡ ᱮ ᱪᱮᱫ ᱠᱮᱫᱟ ᱾ ᱟᱡ ᱢᱚᱬᱤᱯᱩᱨᱤ , ᱳᱰᱤᱥᱤ, ᱠᱚᱛᱷᱚᱠ, ᱵᱷᱟᱨᱚᱛᱱᱟᱴᱭᱚᱢ ᱮᱢᱟᱱ ᱮᱱᱮᱡ ᱮ ᱪᱮᱫ ᱠᱮᱫᱟ ᱾  ᱱᱨᱤᱛᱭᱟᱪᱚᱨᱭᱟ  ᱱᱟᱨᱟᱭᱚᱱ ᱯᱨᱚᱥᱟᱫ ᱟᱨ ᱥᱩᱱᱫᱚᱨ ᱯᱨᱚᱥᱟᱫ ᱟᱡᱤᱡ ᱯᱩᱭᱞᱩ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱯᱚᱱᱰᱤᱛ ᱵᱤᱨᱡᱩ ᱢᱚᱦᱟᱨᱟᱡᱽ ᱴᱷᱮᱫ ᱠᱷᱚᱱ ᱡᱚᱭᱯᱩᱨ ᱜᱷᱚᱨᱟᱱᱟ ᱟᱨ ᱞᱚᱠᱷᱱᱳ ᱜᱷᱚᱨᱟᱱᱟ ᱨᱮᱱᱟᱜ ᱮᱱᱮᱡ ᱮ ᱪᱮᱫᱚᱜ ᱛᱚᱸᱜᱮ ᱫᱚ ᱞᱮᱫᱟᱭ ᱾
ᱟᱡ ᱢᱤᱫ ᱩᱰᱤᱭᱟᱹ ᱥᱟᱶ ᱑᱙᱖᱓ ᱨᱮ ᱵᱟᱯᱞᱟ ᱭᱮᱱ ᱛᱟᱭᱚᱢ ᱵᱷᱩᱵᱚᱱᱮᱥᱣᱚᱨ ᱮ ᱩᱪᱟᱹᱲ ᱦᱮᱡ ᱮᱱᱟᱭ,  ᱵᱷᱩᱵᱚᱱᱮᱥᱣᱚᱨ ᱨᱮ ᱟᱡ ᱧᱩᱛᱩᱢᱟᱱ ᱳᱰᱤᱥᱤ ᱮᱱᱮᱡᱤᱡ ᱠᱩᱢᱠᱩᱢ ᱢᱚᱦᱟᱱᱛᱤ ᱥᱟᱶ ᱧᱟᱯᱟᱢ ᱞᱟᱹᱜᱤᱫ ᱫᱟᱣ ᱮ ᱧᱟᱢ ᱠᱮᱫᱟ ᱾ᱩᱱᱤ ᱛᱩᱞᱩᱡ ᱛᱮ ᱨᱟᱱᱤ ᱧᱩᱛᱩᱢᱟᱱ ᱳᱰᱤᱥᱤ ᱜᱩᱨᱩ ᱠᱮᱼᱩ ᱪᱚᱨᱚᱬ ᱢᱚᱦᱟᱯᱟᱛᱨᱚ ᱥᱟᱶ ᱮ ᱧᱟᱯᱟᱢ ᱮᱱᱟ ᱟᱨ ᱑᱙᱖᱖ ᱠᱷᱚᱱ ᱑᱙᱘᱕ ᱫᱷᱟᱹᱵᱤᱡ ᱟᱡ ᱴᱷᱮᱫ ᱠᱷᱚᱱ ᱳᱰᱤᱥᱤ ᱮᱱᱮᱡ ᱮ ᱪᱮᱫ ᱮᱱᱟ ᱾  ᱟᱡ ᱮᱴᱟᱜ ᱧᱩᱛᱩᱢᱟᱱ ᱜᱩᱨᱩ ᱡᱮᱢᱚᱱ ᱺ ᱚᱢᱵᱩ ᱥᱤᱝ , ᱱᱚᱨᱮᱱᱫᱨᱚ ᱠᱩᱢᱟᱨ , ᱞᱚᱞᱤᱛ ᱥᱟᱥᱛᱨᱤ ᱮᱢᱟᱱ ᱠᱚᱴᱷᱮᱫ ᱦᱚᱸ ᱮᱱᱮᱡ ᱮ ᱪᱮᱫ ᱟᱠᱟᱫ-ᱟ ᱾ 

ᱨᱟᱱᱤ ᱫᱤᱥᱚᱢ ᱟᱨ ᱫᱤᱥᱚᱢ ᱵᱟᱦᱨᱮ  ᱥᱟᱱᱟᱢ ᱞᱮᱠᱟᱱᱟᱜ ᱥᱮᱬᱟ ᱞᱟᱠᱪᱟᱨᱟᱱ ᱪᱷᱟᱢᱰᱟ ᱨᱮ ᱟᱡᱟᱜ ᱦᱩᱱᱟᱹᱨ ᱮ ᱥᱚᱫᱚᱨ ᱟᱠᱟᱫ-ᱟ ᱾ ᱟᱡᱟᱜ ᱮᱱᱮᱡ ᱭᱩ ᱮᱥ , ᱨᱚᱥᱤᱭᱟ, ᱟᱨ ᱟᱭᱢᱟ ᱭᱩᱨᱳᱯ ᱫᱤᱥᱚᱢ ᱨᱮᱠᱚ ᱥᱟᱨᱦᱟᱣ ᱟᱠᱟᱫ-ᱟ ᱾
᱑᱙᱗᱘ ᱥᱟᱞ ᱨᱮ ᱟᱡ ᱡᱟᱶᱟᱭ ᱠᱚᱞᱠᱟᱛᱟᱭ ᱵᱚᱫᱚᱞ ᱮᱱ ᱛᱟᱭᱚᱢ ᱟᱡ ᱦᱚᱸ ᱚᱱᱰᱮ ᱪᱟᱞᱟᱣ ᱮᱱᱟᱭ  ᱟᱨ ᱥᱟᱱᱥᱠᱨᱩᱛᱤᱠ ᱥᱨᱮᱭᱚᱥᱠᱚᱨ ᱨᱮᱱᱟᱜ ᱫᱤᱥᱟᱹ ᱩᱫᱩᱜᱤᱡ ᱟᱺᱜᱤᱵᱷᱟᱨ-ᱮ ᱜᱚᱜ ᱠᱮᱫᱟ , ᱦᱟᱞᱮᱜᱮ ᱒᱐᱑᱓ ᱨᱮ ᱡᱚᱠᱷᱚᱱ ᱟᱡ ᱗᱔ ᱥᱟᱞ ᱩᱢᱮᱨ ᱨᱮᱦᱚᱸ ᱟᱡᱟᱜ ᱮᱱᱮᱡ ᱨᱮᱱᱟᱜ ᱦᱩᱱᱟᱹᱨ ᱮ ᱥᱚᱫᱚᱨ ᱞᱮᱫᱟ ᱾
ᱱᱚᱣᱟ ᱦᱚᱸ ᱧᱮᱞᱢᱮ
 ᱯᱚᱱᱰᱤᱛ ᱵᱤᱨᱡᱩ ᱢᱚᱦᱟᱨᱟᱡᱽ
 ᱠᱩᱢᱠᱩᱢ ᱢᱳᱦᱟᱱᱛᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ